2022 2 24
LT
Europos Sąjungos oficialusis leidinys
L 45/1463 KOMISIJA BANDOMIEJI PROJEKTAI
PP 07 — SKYRIUS INVESTAVIMAS Į ŽMONES, SOCIALINĖ SANGLAUDA IR VERTYBĖS (tęsinys) PP 07 21
(tęsinys)
PP 07 21 07
(tęsinys) — remti įgalėjimą, visų pirma pasitelkiant verslumo ir orumo jausmo atgavimo bei aktyvumo didinimo strategijas, siekiant panaikinti socialinę izoliaciją, kylančią dėl ilgalaikio skurdo.
Finansinės įtraukties užtikrinimas siekiant suteikti romams galimybę naudotis pagrindinėmis ir gyvybiškai svarbiomis paslaugomis yra tokia pat svarbi romų įtraukties sudedamoji dalis, kaip užimtumas, būstas, sveikata ar švietimas.
Tikėtina, kad namų ūkiai, galintys naudotis pagrindinėmis finansinėmis paslaugomis, jas suprasti ir tvarkyti taupomąją sąskaitą, veiksmingiau panaudos socialines išmokas.
Politikos formuotojai, bendradarbiaudami su projektų vykdytojais, gali susieti finansinę įtrauktį ir paramą asmens tobulėjimui bei verslo plėtrai su žmogaus socialinės raidos rezultatais.
Bandomasis projektas Šio bandomojo projekto tikslas – atsižvelgiant į valstybių narių kompetenciją ir atsakomybę nustatant ir organizuojant savo socialinės apsaugos sistemas, įskaitant išmokų paskirstymo būdą, išbandyti alternatyvų socialinių išmokų mokėjimo mechanizmą, t. y. pervesti šias išmokas kartą per savaitę į elektronines mokėjimo korteles, šį mechanizmą derinant su įgalėjimu pasitelkiant verslumo ugdomąjį darbą, asmeninę socialinę raidą ir finansinio raštingumo mokymus.
BIG schema numatyta kaip esamų socialinių išmokų derinys su išmokomis, skirtomis padengti išlaidas, susijusias su dalyvavimu gebėjimų stiprinimo veikloje, ir paramos gavėjų paskatomis siekti jų individualiame / šeimos veiksmų plane nustatytų tikslų.
Ji bus derinama su priemonėmis, kurios padeda stiprinti asmenų gebėjimus (vėl) integruotis į darbo rinką ir visuomenę.
Tai galėtų veikti kopėčių laiptelių principu, kad asmenims ir šeimoms būtų suteikta galimybė imtis iniciatyvos ir palaipsniui ištrūkti iš užburto skurdo rato.
Bandomuoju projektu bus tiesiogiai remiami politiniai eksperimentai, kai ieškoma alternatyvaus požiūrio į skurdo suvokimą ir kovą su juo: — saugumas – gyvenimas galvojant apie skurdą ir nepriteklių daro psichologinį spaudimą skurde gyvenantiems žmonėms ir neleidžia galvoti apie nieką kitą, tai jiems kliudo planuoti toliau į priekį arba priimti geresnius sprendimus dabar; — platesnis turto spektras – skurdas apibūdinamas kaip daugiau nei pasiskirstymo (grynųjų pinigų trūkumas) ar materialinė problema, – pabrėžiamas ryšys su socialine izoliacija ir galimybe naudotis įvairiu turtu (materialiniu, įgūdžiais, socialiniu ir pilietiškumu), kad namų ūkiai galėtų imtis naujų ir perspektyvesnių pragyvenimo strategijų; — „žmogus kaip rizikos kapitalas“ – investicijos į žmones kaip alternatyva socialinėms išmokoms, kurios iš esmės veikia kaip žmonėms skirtas rizikos kapitalas; tai yra naujas būdas investuoti į žmogiškuosius pajėgumus (kaip investuojame į įmones) ir keisti socialinę ir kultūrinę aplinką.
Kalbant apie pirmąją sritį, politinis eksperimentas grindžiamas daugelį valstybių apimančiais moksliniais tyrimais, iš kurių matyti, kad besąlygines socialines išmokas gaunantys neturtingi žmonės nešvaisto pinigų tam, ko jie nori, o greičiau perka tai, ko jiems reikia.
Kalbant apie antrąją sritį, tai padės socialinių išmokų gavėjams, ypač pažeidžiamoms ir socialiai atskirtoms bendruomenėms, ieškoti įvairių pragyvenimo strategijų, kad išsivaduotų iš užburto skurdo ir skolų rato.
Be to, tai sudarys sąlygas ekonominiam vystymuisi ir skurdžiausių žmonių gyvenimo lygio gerinimui.